Aphrodite (album)

Aphrodite er det ellevte studiealbum fra den australske sangerinde Kylie Minogue. Albummet blev udgivet i juli 2010 på verdensplan, og var hendes første studiealbum i tre år efter X (2007). Albummet har modtaget positive anmeldelser fra kritikere og blev ofte sammenlignet med hendes tidligere albummer såsom Light Years (2000) og Fever (2001).

Udgivelse 
Albummet blev introduceret med udgivelsen af singlen "All the Lovers", som udkom et par uger inden. Albummet blev udgivet i juli 2010 på verdensplan. "All the Lovers" var en af de sidste sange skrevet til albummet, og den blev efterfølgende valgt som den første single. Albummets hovedproducent er Stuart Price, mens Minogue selv sammen med Stuart Price, Calvin Harris, Jake Shears, Nerina Pallot, Pascal Gabriel, Lucas Secon, Tim Rice-Oaxley og Kish Mauve skrev sangene. Price blev involveret i albummet efter at have sammen med Minogue at have skrevet sange i New York i en periode slutningen af 2009. Albummet indeholder ingen ballader, selv om der blev indspillet nogle i studieperioderne.

Aphrodite nåede førstepladsen på UK Albums Chart, og dermed er Minogue den eneste kvindelige sanger, der har haft et album på førstepladsen i fire årtier i træk. I USA blev albummet hendes næsthøjest albumhit med et salg på mere end 18.000 eksemplarer i den første uge og en nittendeplads på Billboard 200. Albummet nåede ottendepladsen i Canada og tredjepladsen i Tyskland. Aphrodite har modtaget platin af Australian Recording Industry Association og British Phonographic Industry for salg af henholdsvis over 70.000 og 300.000 eksemplarer.

Singler 
Den første single fra Aphrodite var "All the Lovers". Sangen blev spillet første gang i Storbritannien i BBC i maj 2010. Sangen fik positive anmeldelser fra kritikere og nåede Top 10 i Storbritannien. Sangen nåede også Top 10 eller Top 20 på hitlisterne i Europa, Australien og Asien.

Den anden single "Get Outta My Way" blev udgivet i hele verden den 27. september 2010, undtagen i Australien, hvor den blev udgivet den 8. oktober 2010. Singlen blev Minogues femte sang på førstepladsen i USA og nåede også hitlisterne i Europa og Japan.

"Better than Today" blev den tredje single fra albummet og blev udgivet den 6. december 2010 i Storbritannien. Sangen fik generelt positive anmeldelser fra kritikere især Entertainment Weekly, og nåede førstepladsen på Billboard.

"Put Your Hands Up (If You Feel Love)" blev herefter udgivet som den fjerde single fra Aphrodite. Sangen blev udgivet den 29. maj 2011 i Japan og den 3. juni 2011 på verdensplan. "Put Your Hands Up (If You Feel Love)" nåede førstepladsen på den amerikanske dance-hitliste (Hot Dance Club Songs).

Sporliste

Medlemmer 

 Kylie Minogue – vokal, baggrundsvokal
 Beatriz Artola – lydtekniker
 William Baker – fotografi
 Andy Chatterley – synthesizer, piano, keyboard, producer, lydtekniker
 Mich Hansen – producer, perkussion
 Daniel Davidsen – guitar, keyboard, programmering, producer
 Jim Eliot – basguitar, piano, keyboard, producer, tromleprogrammering
 Dave Emery – assistent
 Børge Fjordheim – instrumentering
 Fraser T. Smith – guitar, producer, miksing
 Pascal Gabriel – instrumentering
 Brian Gottshall – assistent
 Calvin Harris – producer, miksing, instrumentering
 Beatrice Hatherley – baggrundsvokal
 Maime Hladiy – basguitar
 Pete Hofmann – lydtekniker
 Sebastian Ingrosso – producer, miksing
 Nathan Khors – assistent
 Magnus Lideball – producer, miksing

 Miriam Nervo – baggrundsvokal
 Olivia Nervo – baggrundsvokal
 Mads Nilsson – miksing
 Nerina Pallot – synthesizer, akustisk guitar, elektrisk guitar, piano, keyboard, baggrundsvokal, produsent, lydtekniker
 Geoff Pesche – mastering
 Stuart Price – keyboard, producer, lydtekniker, miksing
 Tim Rice-Oxley – piano, keyboard
 Hannah Robinson – baggrundsvokal
 Lucas Secon – keyboard, producer
 Alexandra Segal – baggrundsvokal
 Damon Sharpe – producer, lydtekniker
 Starsmith – producer, miksing
 Mima Stilwell – baggrundsvokal
 Jason Tarver – assistent på lydtekniker
 Ben Vella – elektrisk guitar
 Peter Wallevik – keyboard, programmering, producer
 Richard X – keyboard

Hitlister

Certificering

Udgivelsehistorie

Referencer

Eksterne henvisninger 
 Aphrodite (album) på Allmusic
 Aphrodite (album) på Metacritic

Album fra 2010
Kylie Minogue-album